చెన్నై, మే 13 (ఆంధ్రజ్యోతి): కేంద్ర, రాష్ట్రప్రభుత్వాల మధ్య సత్సంబంధాలు కొనసాగుతున్నాయని కేంద్ర మంత్రి వెంకయ్యనాయుడు తెలిపారు. చెన్నై మైలాపూర్లోని ఆలిండియా రేడియో కార్యాలయాన్ని శనివారం పరిశీలించిన ఆయన ఆ ప్రాంగణంలో మొక్కలు నాటారు. ఈ సందర్భంగా మాట్లాడుతూ... ప్రధాని మోదీ నేతృత్వంలోని ప్రభుత్వం దేశంలోని అన్ని రాష్ట్రప్రభుత్వాలతో సత్సంబంధాలను కొనసాగిస్తోందని, రాష్ట్రాల అభివృద్ధికి అవసరమైన నిధులను ఎప్పటికప్పుడు విడుదల చేస్తోందన్నారు. కేంద్రమంత్రులు ఆయా రాష్ట్రాలకే వెళ్లి సమస్యలు అడిగి తెలుసుకుంటున్నారని, అదే విధంగా నిధుల కోసం ఢిల్లీకి వచ్చే మంత్రులకు సమయం కేటాయించి చర్చల్లో కేంద్ర మంత్రులు పాల్గొంటున్నారని తెలిపారు.ప్రభుత్వ విధానాలు, పథకాలు దేశంలోనే ప్రతి పౌరుడికి చేరువ చేయడానికి ప్రభుత్వ సమాచార ప్రసార కర్తలు నూతన మార్గాలను అనుసరించాల్సిన అవసరం ఉందని, మోదీ కూడా దీనిపైనే ఎక్కువగా దృష్టి సారిస్తున్నారన్నారు. గత మూడేళ్లలో కేంద్రప్రభుత్వం ప్రజా సంక్షేమ కేంద్రీకృత అభివృద్ధి కార్యక్రమాలను చేపడుతూ, దేశంలో ప్రజా జీవనంలో విప్లవాత్మక మార్పులను తీసుకొచ్చిందని, ఇందుకు ప్రభుత్వ పథకాలపై ప్రజల్లో మరింత అవగాహన కల్పించడం ముఖ్యమన్నారు. మంచి పాలన అందించడానికి సాధ్యమైన అన్ని విధానాలను అనుసరించడాన్ని కేంద్రం సవాలుగా తీసుకుంటోందన్నారు. తమిళనాడు ప్రభుత్వ కేబుల్ సంస్థ తక్కువ ఫీజుతో ప్రజలకు అందిస్తున్న సేవలు ప్రశంసనీయమన్నారు. కేంద్ర, రాష్ట్రప్రభుత్వాల పథకాలపై ఆదివారం తమిళనాడు ముఖ్యమంత్రి  పళనిస్వామితో భేటీ అవుతానన్నారు. ఈ సమావేశంలో రాష్ట్రపతి ఎన్నికల ప్రస్తావన ఉండదన్నారు.
chennai, mee 13 (aandhrajyoti): kendra, rashtraprabhutvala madhya satsambandhaalu konasaagutunnaayani kendra mantri venkayyanaayudu telipaaru. chennai mylapurloni alindia radio kaaryaalayaanni sanivaaram pariseelinchina aayana aa praamganamlo mokkalu naataaru. ee sandarbhamgaa maatlaadutuu... pradhaani modii netrutvamloni prabhutvam desamloni anni raashtraprabhutvaalatho satsambandhaalanu konasagistondani, rashtrala abhivruddhiki avasaramaina nidhulanu eppatikappudu vidudala chestondannaru. kendramantrulu aayaa rashtralake velli samasyalu adigi telusukuntunnarani, adhe vidhamgaa nidhula kosam dhilleeki vache mantrulaku samayam ketayinchi charchallo kendra mantrulu paalgontunnaarani telipaaru.prabhutva vidhaanaalu, pathakaalu desamlone prati pourudiki cheruva cheyadaaniki prabhutva samachara prasara kartalu noothana maargaalanu anusarinchaalsina avasaram undani, modii kuudaa deenipaine ekkuvagaa drushti saaristunnaarannaaru. gatha moodellalo kendraprabhutvam praja sankshema kendreekruta abhivruddhi kaaryakramaalanu chepadutu, desamlo praja jeevanamlo viplavaatmaka maarpulanu teesukochindani, induku prabhutva pathakaalapai prajallo marinta avagaahana kalpinchadam mukhyamannaru. manchi paalana andinchadaaniki saadhyamaina anni vidhaanaalanu anusarinchadaanni kendram savaluga teesukuntondannaru. tamilanadu prabhutva kebul samstha takkuva pheejutho prajalaku andistunna sevalu prasamsaneeyamannaaru. kendra, rashtraprabhutvala pathakaalapai aadivaaram tamilanadu mukhyamantri  palaniswaamitho bheti avutaanannaaru. ee samavesamlo rashtrapati ennikala prastaavana undadannaru.